CELEX: 32005D0726
Language: fi
Date: 2005-10-17 00:00:00
Title: 2005/726/EY: Komission päätös, tehty 17 päivänä lokakuuta 2005, lintuinfluenssaa siipikarjassa ja luonnonvaraisissa linnuissa koskevien tarkastusohjelmien täytäntöönpanosta jäsenvaltioissa tehdyn päätöksen 2005/464/EY muuttamisesta (tiedoksiannettu numerolla K(2005) 3960)

19.10.2005   
            
            
               FI
            
            
               Euroopan unionin virallinen lehti
            
            
               L 273/21
            
         
      KOMISSION PÄÄTÖS,
   tehty 17 päivänä lokakuuta 2005,
   lintuinfluenssaa siipikarjassa ja luonnonvaraisissa linnuissa koskevien tarkastusohjelmien täytäntöönpanosta jäsenvaltioissa tehdyn päätöksen 2005/464/EY muuttamisesta
   (tiedoksiannettu numerolla K(2005) 3960)
   (2005/726/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 20 artiklan,
   sekä katsoo seuraavaa:
   
               (1)
            
            
               Päätöksessä 90/424/ETY säädetään yhteisön taloudellisesta tuesta yhteisön eläinlääkintälainsäädännön ja eläinlääketieteellisen koulutuksen kehittämiseksi tarvittaviin teknisiin ja tieteellisiin toimenpiteisiin.
            
         
               (2)
            
            
               Eläinten terveyttä ja hyvinvointia käsittelevä tiedekomitea suositteli 27 päivänä kesäkuuta 2000 antamassaan lausunnossa, että siipikarjaa ja luonnonvaraisia lintuja tutkittaisiin lintuinfluenssan havaitsemiseksi ja että erityisesti määritettäisiin lintuinfluenssaviruksen alatyyppien H5 ja H7 aiheuttamien tartuntojen esiintyvyys.
            
         
               (3)
            
            
               Yhteisön toimenpiteistä avian-influenssan torjumiseksi 19 päivänä toukokuuta 1992 annetussa neuvoston direktiivissä 92/40/ETY (2) määritellään yhteisön torjuntatoimenpiteet, jotka on toteutettava silloin, kun siipikarjassa esiintyy lintuinfluenssaa. Siinä ei kuitenkaan säädetä säännöllisistä tutkimuksista tämän taudin esiintymisestä siipikarjassa ja luonnonvaraisissa linnuissa.
            
         
               (4)
            
            
               Lintuinfluenssaa siipikarjassa ja luonnonvaraisissa linnuissa koskevien tarkastusohjelmien täytäntöönpanosta jäsenvaltioissa 21 päivänä kesäkuuta 2005 tehdyssä komission päätöksessä 2005/464/EY (3) säädetään lintuinfluenssaa siipikarjassa ja luonnonvaraisissa linnuissa koskevien vuonna 2005 tehtävien tutkimusten täytäntöönpanosta jäsenvaltioissa edellyttäen, että komissio on hyväksynyt tutkimussuunnitelmat. Tarkoituksena on tutkia tartuntojen esiintymistä siipikarjassa, ja tutkimusten perusteella voidaan tarkistaa nykyistä lainsäädäntöä ja saada tietoa luonnonvaraisten eläinten muille eläimille ja ihmisille mahdollisesti aiheuttamista uhista. Päätöksessä säädetään, että jäsenvaltioiden on jätettävä tutkimusten täytäntöönpanoa koskevat ohjelmansa 30 päivään kesäkuuta 2005 mennessä komission hyväksyttäviksi päätöksen liitteessä olevien suuntaviivojen mukaisesti.
            
         
               (5)
            
            
               Jäsenvaltiot ovat jättäneet ohjelmansa 30 päivään kesäkuuta 2005 mennessä. Aasian lintuinfluenssatilanteen viimeaikaisen kehittymisen ja eritoten muuttolintujen valvonnan vuoksi 25 päivänä elokuuta 2005 ja 6 päivänä syyskuuta 2005 kokoontunut asiantuntijaryhmä päätyi kuitenkin siihen, että Keski- ja Länsi-Aasiasta tulevien lintulajien muuttoreiteistä olevan nykytietämyksen perusteella on aiheellista parantaa luonnonvaraisten lintujen valvontaa ja tehostaa vuosiksi 2005–2006 jo suunniteltuja valvontaohjelmia ottamalla enemmän näytteitä muuttomatkalla olevista vesilinnuista, jotka saattavat aiheuttaa taudinvälitysriskin.
            
         
               (6)
            
            
               Päätelmien perusteella jäsenvaltiot ovat muuttaneet ohjelmiaan ja ilmoittaneet muutoksista komissiolle hyväksymistä varten. Jotta muutetut ohjelmat voitaisiin hyväksyä ja komission rahoitustuesta päättää hyvissä ajoin, ohjelmien jättämisen määräaikaa, rahoitettavien testien luetteloa ja päätöksen 2005/464/EY liitteessä asetettuja ehtoja olisi muutettava.
            
         
               (7)
            
            
               Päätös 2005/464/EY olisi sen vuoksi muutettava vastaavasti.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätös 2005/464/EY seuraavasti:
   
               1)
            
            
               Korvataan 1 artiklassa ilmaisu ”30 päivään kesäkuuta 2005” ilmaisulla ”13 päivään syyskuuta 2005”.
            
         
               2)
            
            
               Lisätään 3 artiklaan e alakohta seuraavasti:
               
                           ”e)
                        
                        
                           :
                        
                        
                           PCR-testi
                        
                        
                           :
                        
                        
                           10 euroa testiä kohti.”
                        
                     
         
               3)
            
            
               Korvataan liitteessä oleva D osa tämän päätöksen liitteessä olevalla D osalla.
            
         
               4)
            
            
               Lisätään liitteeseen F osa.
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 17 päivänä lokakuuta 2005.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 224, 18.8.1990, s. 19. Päätös sellaisena kuin se on viimeksi muutettuna Euroopan parlamentin ja neuvoston direktiivillä 2003/99/EY (EUVL L 325, 12.12.2003, s. 31).
   
      (2)  EYVL L 167, 22.6.1992, s. 1. Direktiivi sellaisena kuin se on viimeksi muutettuna vuoden 2003 liittymisasiakirjalla.
   
      (3)  EUVL L 164, 24.6.2005, s. 52.
   
      LIITE
      Muutetaan päätöksen 2005/464/EY liite seuraavasti:
      
                  1)
               
               
                  Korvataan D osa seuraavasti:
                  ”D.   LUONNONVARAISTEN LINTUJEN LINTUINFLUENSSATUTKIMUS
                  Jäsenvaltioissa, joissa valvonta koskee myös luonnonvaraisia lintuja, noudatetaan seuraavia ohjeita.
                  D.1.   Tutkimuksen suunnittelu ja täytäntöönpano
                  
                              1.
                           
                           
                              Yhteydet lintujensuojelu- ja/tai havainnointilaitoksiin ja rengastusasemiin ovat tarpeen. Näytteenoton suorittavat tarvittaessa näiden ryhmien tai asemien henkilökunta tai metsästäjät.
                           
                        
                              2.
                           
                           
                              Elävien tai saaliiksi saatujen lintujen aktiivinen valvonta on kohdistettava seuraaviin:
                              
                                          a)
                                       
                                       
                                          luonnonvaraisten lintulajien populaatio, joka aiheuttaa korkeamman riskin, joka on täsmennettävä ja joka perustuu
                                          
                                                      i)
                                                   
                                                   
                                                      alkuperään ja muuttoreitteihin,
                                                   
                                                
                                                      ii)
                                                   
                                                   
                                                      luonnonvaraisten lintujen lukumääriin yhteisössä, sekä
                                                   
                                                
                                                      iii)
                                                   
                                                   
                                                      todennäköiseen kosketukseen kotimaisen siipikarjan kanssa;
                                                   
                                                
                                    
                                          b)
                                       
                                       
                                          riskinalaisten alueiden tunnistaminen, joka perustuu
                                          
                                                      i)
                                                   
                                                   
                                                      alueisiin, joilla suuri määrä erilajisia ja eritoten F osassa lueteltuihin lajeihin kuuluvia muuttolintuja sekoittuu,
                                                   
                                                
                                                      ii)
                                                   
                                                   
                                                      kotimaisten siipikarjatilojen läheisyyteen, ja
                                                   
                                                
                                                      iii)
                                                   
                                                   
                                                      sijaintiin muuttoreittien varrella.
                                                   
                                                
                                    Näytteenotossa on otettava huomioon muuttokäyttäytymisen kausiluonteisuus, joka voi vaihdella jäsenvaltioittain, sekä liitteessä F luetellut lintulajit.
                           
                        
                              3.
                           
                           
                              Kuolleina löydettyjen luonnonvaraisten lintujen passiivisen valvonnan on kohdistuttava ensisijaisesti epätavalliseen kuolleisuuteen tai merkittäviin taudinpurkauksiin
                              
                                          a)
                                       
                                       
                                          F osassa luetelluissa luonnonvaraisissa lintulajeissa tai niiden kanssa kosketuksissa elävissä muissa luonnonvaraisissa linnuissa; sekä
                                       
                                    
                                          b)
                                       
                                       
                                          edellä 2 kohdan b alakohdan i alakohdassa mainituilla alueilla.
                                       
                                    Kuolevuuden esiintyminen useissa lajeissa samalla alueella on huomioon otettava lisätekijä.
                           
                        D.2.   Näytteenottomenettely
                  
                              1.
                           
                           
                              Virologista tutkimusta varten on otettava pyyhkäisynäytteet yhteissuolesta. Ensimmäisen vuoden linnut syksyllä ja isäntälajit, joiden alttius on suuri ja joilla on muita enemmän yhteyksiä siipikarjaan (esimerkiksi sinisorsat), tarjonnevat parhaat onnistumismahdollisuudet.
                           
                        
                              2.
                           
                           
                              Yhteissuolesta otetun pyyhkäisynäytteen tai ulostenäytteen lisäksi on otettava näyte kudoksista (kuten kuolleina löydettyjen tai ammuttujen luonnonvaraisten lintujen aivoista, sydämestä, keuhkoista, munuaisesta ja sisäelimistä) viruksen eristämistä ja molekyylien osoittamista (PCR) varten. Molekyylitekniikoita on käytettävä ainoastaan laboratorioissa, jotka voivat taata laadunvarmistuksen ja jotka käyttävät yhteisön vertailulaboratorion hyväksymiä menetelmiä lintuinfluenssan osoittamiseksi.
                           
                        
                              3.
                           
                           
                              Näytteitä on otettava erilajisilta luonnonvaraisilta linnuilta. Näytteenotossa on keskityttävä vesilintuihin ja kahlaajiin.
                           
                        
                              4.
                           
                           
                              Ansalla pyydetyiltä, metsästetyiltä ja tuoreeltaan kuolleena löydetyiltä luonnonvaraisilta linnuilta on otettava ulosteita sisältävät pyyhkäisynäytteet tai tuoreet, huolellisesti kerätyt ulosteet.
                           
                        
                              5.
                           
                           
                              Samalta alueelta ja samaan aikaan kerätyt saman lajin näytteet on mahdollista yhdistää enintään viiden näytteen joukoiksi. Erityistä huomiota on kiinnitettävä näytteiden varastointiin ja kuljetukseen. Jos näytteitä ei voida kuljettaa laboratorioon nopeasti eli 48 tunnin kuluessa (kuljetuselatusaineessa, jonka lämpötila on 4 °C), ne on varastoitava ja kuljetettava sitten kuivajäässä, jonka lämpötila on – 70 °C.”
                           
                        
            
                  2)
               
               
                  Lisätään F osa seuraavasti:
                  ”F.   LUETTELO LUONNONVARAISISTA LINTULAJEISTA, JOILLA ON SUURI RISKI SAIRASTUA LINTUINFLUENSSAAN (1)
                  
                  
                               
                           
                           
                              Latinankielinen nimi
                           
                           
                              Englanninkielinen nimi
                           
                           
                              Suomenkielinen nimi
                           
                        
                              1.
                           
                           
                              
                                 Anser albifrons
                              
                           
                           
                              White-fronted goose
                           
                           
                              tundrahanhi
                           
                        
                              2.
                           
                           
                              
                                 Anser fabalis
                              
                           
                           
                              Bean goose
                           
                           
                              metsähanhi
                           
                        
                              3.
                           
                           
                              
                                 Anas platyrhynchos
                              
                           
                           
                              Mallard
                           
                           
                              sinisorsa
                           
                        
                              4.
                           
                           
                              
                                 Anas strepera
                              
                           
                           
                              Gadwal
                           
                           
                              harmaasorsa
                           
                        
                              5.
                           
                           
                              
                                 Anas acuta
                              
                           
                           
                              Northern Pintail
                           
                           
                              jouhisorsa
                           
                        
                              6.
                           
                           
                              
                                 Anas clypeata
                              
                           
                           
                              Northern Shoveler
                           
                           
                              lapasorsa
                           
                        
                              7.
                           
                           
                              
                                 Anas Penelope
                              
                           
                           
                              Eurasian Wigeon
                           
                           
                              haapana
                           
                        
                              8.
                           
                           
                              
                                 Anas crecca
                              
                           
                           
                              Common Teal
                           
                           
                              tavi
                           
                        
                              9.
                           
                           
                              
                                 Anas querquedula
                              
                           
                           
                              Garganay
                           
                           
                              heinätavi
                           
                        
                              10.
                           
                           
                              
                                 Aythya ferina
                              
                           
                           
                              Common Pochard
                           
                           
                              punasotka
                           
                        
                              11.
                           
                           
                              
                                 Aythya fuligula
                              
                           
                           
                              Tufted duck
                           
                           
                              tukkasotka
                           
                        
                              12.
                           
                           
                              
                                 Vanellus vanellus
                              
                           
                           
                              Northern Lapwing
                           
                           
                              töyhtöhyyppä
                           
                        
                              13.
                           
                           
                              
                                 Philomachus pugnax
                              
                           
                           
                              Ruff
                           
                           
                              suokukko
                           
                        
                              14.
                           
                           
                              
                                 Larus ribibundus
                              
                           
                           
                              Black-headed gull
                           
                           
                              naurulokki
                           
                        
                              15.
                           
                           
                              
                                 Larus canus
                              
                           
                           
                              Common gull
                           
                           
                              kalalokki
                           
                        
            
         (1)  Kaikki yhteisössä esiintyvät luonnonvaraiset lintulajit, mukaan luettuina tämän osan taulukossa luetellut lajit, kuuluvat luonnonvaraisten lintujen suojelusta annetussa direktiivissä 79/409/ETY säädettyyn suojelujärjestelmään, joten kyseisen direktiivin vaatimukset on otettava täysimääräisesti huomioon lintuinfluenssan valvonnassa.”